«Barselona»ning Ispaniya primerasi 31-turi dorasidagi «Malaga» bilan mehmondagi o‘yini Kataloniya klubi hujumchilari Lionel Messi, Neymar va Luis Suares uchun birgalikdagi 100-o‘yinga aylanadi. Bu trio ilk bor birga maydonga tushgan bahs 2014 yilning 25 oktyarb kuni bo‘lib o‘tgan – o‘shanda Messi, Neymar va Suares Madridning «Real» jamoasi bilan safarda kechgan o‘yinda birga to‘p surishgandi. Bellashuvda «galaktikos» 3:1 hisobida g‘olib bo‘lgan. «Barsa»ning uch hujumchisi umumiy hisobda klub uchun 712 ta to‘p kiritishgan (Messi — 496, Neymar — 100, Suares — 116).